Okresná prokuratúra Lučenec 
F. Lehára 12, 984 80 Lučenec 1

Sp. zn. : 3 Pv 206/12/6606	Lučenec, 24.9.2014
EEČ : 2-47-137-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Lučenec
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.9.2014, spisová značka 3 Pv 206/12/6606, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Po vzájomnej dohode s obvineným XXXXX dňa 23.02.2011 v odpoludňajších hodinách v lesnom poraste č. 360b, parcelné číslo KN-C-4187/1 v katastrálnom území mesta XXXXX neoprávnene vypílili a následne odcudzili 2 stromy druhu agát biely, čím získali 0,50 m^3 drevnej hmoty, čím pre XXXXX XXXXX XXXXX XXXXX spôsobili škodu vo výške 19,35 €. 

Uznesením prokurátora Okresnej prokuratúry XXXXX zo dňa 24.9.2014, spisová značka 3 Pv 206/12/6606, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
2.	XXXXX, dátum narodenia: XXXXX 
24 mesiacov
Odôvodnenie:
	Uznesením prokurátora Okresnej prokuratúry v Lučenci sp. zn. 3 Pv 206/12/6606-6 zo 23.05.2012 bolo podľa § 216 odsek 1 Trestného poriadku v trestnej veci vedenej proti XXXXX a XXXXX, obvineným z prečinu krádeže formou spolupáchateľstva podľa § 20 k § 212 odsek 2 písm. d) Trestného zákona podmienečne zastavené trestné stíhanie, pričom im bola určená skúšobná doba v trvaní dvadsať štyri mesiacov (každému samostatne). Toto uznesenie nadobudlo právoplatnosť dňa 09.06.2012. Skúšobná doba skončila dňa 09.06.2014 .

	Obvinení XXXXX a XXXXX vyššie uvedený prečin spáchali tak, že po vzájomnej dohode s obvineným XXXXX dňa 23.02.2011 v odpoludňajších hodinách v lesnom poraste č. 360b, parcelné číslo KN-C-4187/1 v katastrálnom území mesta XXXXX neoprávnene vypílili a následne odcudzili 2 stromy druhu agát biely, čím získali 0,50 m^3 drevnej hmoty, čím pre XXXXX XXXXX XXXXX spôsobili škodu vo výške 19,35 €. 

    	Vykonaným šetrením a to odpismi z registra trestov, posudkami z miesta trvalého bydliska, písomnými správami z Obvodného oddelenia XXXXX a písomnými správami z Okresného úradu, odboru všeobecnej vnútornej správy v Lučenci bolo preukázané, že obvinení XXXXX a XXXXX v skúšobnej dobe viedli riadny život a vyhoveli uloženým podmienkam, nakoľko nespáchali žiadny trestný čin. Je síce pravdou, že spáchali menej závažné priestupky, možno teda konštatovať, že sa obvinení XXXXX a XXXXX v skúšobnej dobe podmienečného zastavenia trestného stíhania osvedčili. 

	Na základe týchto dôvodov som preto rozhodol tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ervin Csonka
prokurátor